Roosevelt Skerrit

Roosevelt Skerrit (☆ 8 di yüni 1972 na Vieille Case, Dominica) ta un polítiko di Dominica. Desde 2004 e ta promé minister di Dominica; hasiendo e aktualmente esun mas largu den funshon.

Skerrit, un miembro di Partido Obrero di Dominica (Dominica Labour Party), a studia sikologia i ingles na Universidat di Mississippi, na Merka. Na 2000 el a wòrdu elegí den parlamento, i tabata minister di Hubentut, Enseñansa i Deporte den e gabinetenan di Rosie Douglas i di Pierre Charles. Despues di e fayesimentu inesperá di Pierre Charles na yanüari 2004, Skerrit a keda nominá pa e puesto di promé minister. El a huramentá dia 8 di yanüari 2004 y tabata e tempo ey ku su 31 aña di edat e premier mas hoben na mundu. Regionalmente el a sirbi komo presidente di e Organisashon di Estadonan di Ost-Karibe (OECS, Organisation of Eastern Caribbean States) i a okupá e funshon di presidente di Caricom na 2010. 

Category:Hende
Category:Politiko
Category:Dominica